Det er den internationale børnehave på Poul Paghs Gade og Vejgaard Børnehave på Hadsundvej der ligger på forurenet jord. Og nu har Region Nordjylland og Aalborg Kommune besluttet at fjerne det øverste jordlag i begge børnehaver, så børnene ikke kommer i kontakt med den forurenede jord. Det skriver P4 Nordjylland. Der er gennemført undersøgelser af jorden i 56 børneinstitutioner i Aalborg Kommune. Og den viste, at de to pågældende børnehaver havde forurenet jord. Regionen skal nu tage stilling til indsatsen i resten af de andre 400 børneinstitutioner i regionen.

Opsummering:
To børnehaver i Aalborg skal nu have fjernet forurenet jord.